**Tommi Laine** (s. 20. toukokuuta 1986 Naantali) on suomalainen jääkiekkohyökkääjä, joka pelaa Alps Hockey Leaguen itävaltalaisjoukkue EK Zell am Seessä. Hän on pelipaikaltaan keskushyökkääjä, mutta osaa pelata myös laidassa. Laine on pelannut urallaan Turun Palloseuran SM-liigajoukkueessa yhteensä 104 runkosarja- ja kymmenen playoff-ottelua tehopistein 1+5=6 ja keräten 12 jäähyminuuttia. Hän on pelannut ulkomailla myös Tanskassa, Ruotsissa ja Iso-Britanniassa.

Ura
---

### Seuraura

Laine on VG-62:n kasvatti. Hän siirtyi juniorina sittemmin Kiekko-67:ään, josta Laine siirtyi kaudeksi 2002–2003 Turun Palloseuran B-nuoriin. Hän voitti joukkueessa Suomenmestaruuden sekä keväällä 2003 että 2004. Keväällä 2005 Laine voitti A-nuorten SM-hopeaa. Kaudella 2005–2006 hän oli TPS:n A-nuorten paras pistemies ja syöttäjä tehoilla 6+22=28, kuten myös kevään 2006 karsintasarjassa tehoilla 4+5=9. Laine debytoi samalla kaudella myös miesten peleissä pelattuaan kuusi Mestis-ottelua alle 20-vuotiaiden maajoukkueessa sekä myös yhden ottelun TPS:n SM-liigajoukkuessa. 

Myös kauden 2006–2007 Laine vietti vielä suurimmaksi osaksi joukkueen A-nuorissa, joiden sisäisen piste-, maali- ja syöttöpörssin hän voitti tehoilla 18+35=53. Laine sijoittui koko A-nuorten SM-liigan pistepörssissä kolmanneksi. Hän pelasi kauden aikana kuusi SM-liigaottelua. Maaliskuussa 2007 Laine teki vuoden mittaisen jatkosopimuksen TPS:n kanssa. Kausi 2007–2008 oli Laineen varsinainen tulokaskausi SM-liigassa. Hän teki hyvin pienessä roolissa 52 runkosarja- ja kahdessa playoff-ottelussa kaksi syöttöpistettä. Huhtikuussa 2008 Laine teki kaksivuotisen jatkosopimuksen TPS:n kanssa.

Kauden 2008–2009 Laine pelasi lähinnä TPS:n nelossentterinä, mutta ei kuitenkaan vakiinnuttanut paikkaansa joukkueen kokoonpanossa. Hän teki 44 runkosarja- ja seitsemässä playoff-ottelussa tehot 1+3=4. Laineen liigauran ensimmäinen ja toistaiseksi ainoa maali syntyi 29. tammikuuta 2009 vieraissa Helsingin IFK:ta vastaan. Hän pelasi kauden aikana myös neljä ottelua lainalla Mestis-joukkue TuTossa lokakuussa 2008. Laine ei lopulta mahtunut TPS:n päävalmentaja Kai Suikkasen seuraavan kauden suunnitelmiin ja hän purki näin ollen kauden jälkeen sopimuksensa joukkueen kanssa huhtikuussa 2009.

Laine siirtyi kaudeksi 2009–2010 pelaamaan Mestistä Kiekko-Vantaan riveihin. Kaudeksi 2010–2011 hän siirtyi vuoden mittaisella sopimuksella TuToon, jonka toiseksi paras pistemies Laine oli Lasse Lintulan jälkeen tehoilla 14+24=38. Hän ei kuitenkaan pelannut pudotuspeleissä, sillä Laine joutui loppukaudeksi sivuun runkosarjan viimeisillä kierroksilla helmikuussa 2011. Kauden 2011–2012 hän vietti Tanskan AL-Bank Ligaenissa EfB Ishockeyn riveissä.

Kaudeksi 2012–2013 Laine palasi Mestikseen ja siirtyi vuoden mittaisella sopimuksella Vaasan Sportin joukkueeseen. Hänen runkosarjansa jäi kuitenkin vain 26 ottelun mittaiseksi loukkaantumisten takia. Kauden 2013–2014 Laine aloitti toistaiseksi voimassa olleella sopimuksella HC Keski-Uudessamaassa. Hänen kautensa jäi loukkaantumisen takia lopulta vain 13 ottelun mittaiseksi. Heinäkuussa 2014 Laine teki vuoden mittaisen sopimuksen Ruotsin kolmanneksi korkeimmalla sarjatasolla Hockeyettanissa pelaavan Kiruna IF:n kanssa. Siirtotakarajalla, helmikuussa 2015 hän palasi loppukauden 2014–2015 kattaneella sopimuksella TuToon.

Syyskuussa 2015 Laine teki loppukauden 2015–2016 kattavan sopimuksen Iso-Britannian toiseksi korkeimmalla sarjatasolla EPIHL-liigassa pelaavan Hull Piratesin kanssa. Hän nousi joukkueen varakapteeniksi ja voitti Piratesin sisäisen piste-, maali- ja syöttöpörssin tehoilla 24+39=63. Kaudeksi 2016–2017 Laine siirtyi Alps Hockey Leaguen itävaltalaisjoukkue EC Kitzbüheliin, mutta joulukuussa 2016 hän palasi kuitenkin loppukauden sopimuksella taas Piratesiin. Kaudeksi 2017–2018 Laine siirtyi vuoden mittaisella sopimuksella Alps Hockey Leaguen itävaltalaiseen EK Zell am Seehen.

### Maajoukkueura

Laine on pelannut 13 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | Suomi U20 | Mestis | 6 | 0 | 1 | 1 | 0 | – | – | – | – | – |
|  | TPS | SM-liiga | 1 | 0 | 0 | 0 | 0 | – | – | – | – | – |
| 2006–2007 | TPS | SM-liiga | 6 | 0 | 0 | 0 | 0 | 1 | 0 | 0 | 0 | 0 |
| 2007–2008 | TPS | SM-liiga | 53 | 0 | 2 | 2 | 6 | 2 | 0 | 0 | 0 | 0 |
| 2008–2009 | TuTo | Mestis | 4 | 3 | 1 | 4 | 0 | – | – | – | – | – |
|  | TPS | SM-liiga | 44 | 1 | 3 | 4 | 6 | 7 | 0 | 0 | 0 | 0 |
| 2009–2010 | Kiekko-Vantaa | Mestis | 35 | 8 | 14 | 22 | 10 | 3 | 0 | 0 | 0 | 2 |
| 2010–2011 | TuTo | Mestis | 43 | 14 | 24 | 38 | 12 | – | – | – | – | – |
| 2011–2012 | EfB Ishockey | Tanska | 37 | 8 | 17 | 25 | 10 | 5 | 2 | 0 | 2 | 4 |
| 2012–2013 | Sport | Mestis | 26 | 7 | 8 | 15 | 2 | 4 | 1 | 0 | 1 | 0 |
| 2013–2014 | HCK | Mestis | 13 | 4 | 1 | 5 | 8 | – | – | – | – | – |
| 2014–2015 | Kiruna IF | Ruotsi I | 29 | 10 | 15 | 25 | 6 | – | – | – | – | – |
|  | TuTo | Mestis | 4 | 1 | 1 | 2 | 2 | – | – | – | – | – |
| 2015–2016 | Hull Pirates | EPIHL | 46 | 24 | 39 | 63 | 6 | – | – | – | – | – |
| 2016–2017 | EC Kitzbühel | AlpsHL | 15 | 9 | 2 | 11 | 2 | – | – | – | – | – |
|  | Hull Pirates | EPIHL | 22 | 2 | 12 | 14 | 2 | 6 | 1 | 2 | 3 | 0 |
| 4 kautta | yhteensä | SM-liiga | 104 | 1 | 5 | 6 | 12 | 10 | 0 | 0 | 0 | 0 |
| 7 kautta | yhteensä | Mestis | 131 | 37 | 50 | 87 | 34 | 7 | 1 | 0 | 1 | 2 |
| 1 kausi | yhteensä | Tanska | 37 | 8 | 17 | 25 | 10 | 5 | 2 | 0 | 2 | 4 |

Lähteet
-------

* Tommi Laine The Internet Hockey Databasessa (englanniksi)
* Tommi Laine *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Tommi Laine *Elite Prospects*. Everysport Media Group AB.  (englanniksi)
2. ↑  Tommi Laine jatkaa TPS-paidassa *Jatkoaika.com*.  15.3.2007. Jatkoaika r.y. Viitattu 19.10.2013.
3. ↑  Lappi, Ilkka: Väripilkkuja harmaudessa – TPS:n todistukset *Jatkoaika.com*.  17.4.2008. Jatkoaika r.y. Viitattu 19.10.2013.
4. ↑  TPS:lle nippu uusia sopimuksia *Jatkoaika.com*.  9.4.2008. Jatkoaika r.y. Viitattu 19.10.2013.
5. ↑  Elo, Emil: TPS:n pelaaja-arvioinnit *Jatkoaika.com*.  10.4.2009. Jatkoaika r.y. Viitattu 19.10.2013.
6. ↑  Tilastot – Liiga *liiga.fi*.  29.1.2009. Jääkiekon SM-liiga Oy. Viitattu 19.10.2013.
7. ↑  Eronen ja Laine TuToon *Jatkoaika.com*.  3.10.2008. Jatkoaika r.y. Viitattu 19.10.2013.
8. ↑  Kolmelle lähtöpassit TPS:sta *Jatkoaika.com*.  26.4.2009. Jatkoaika r.y. Viitattu 19.10.2013.
9. ↑  Kiekko-Vantaa vahvisti sentteriosastoaan *Jatkoaika.com*.  9.7.2009. Jatkoaika r.y. Viitattu 19.10.2013.
10. ↑  Tommi Laineesta TuTo-sentteri *Jatkoaika.com*.  14.8.2010. Jatkoaika r.y. Viitattu 19.10.2013.
11. ↑  Tommi Laine telakalle *Jatkoaika.com*.  9.2.2011. Jatkoaika r.y. Viitattu 19.10.2013.
12. ↑  Tommi Laine Tanskaan *Jatkoaika.com*.  12.5.2011. Jatkoaika r.y. Viitattu 19.10.2013.
13. ↑  Pelkonen ja Uitto jatkavat Sportissa *Jatkoaika.com*.  1.6.2012. Jatkoaika r.y. Viitattu 19.10.2013.
14. ↑  Vähämaa, Toni: Sportin pelaaja-arvioinnit 2012–13: Kaukana parhaastaan *Jatkoaika.com*.  10.3.2013. Jatkoaika r.y. Viitattu 19.10.2013.
15. ↑  Tommi Laine siirtyy Keravalle *Jatkoaika.com*.  15.8.2013. Jatkoaika r.y. Viitattu 19.10.2013.
16. ↑  Aho, Ossi; Pöhö, Iiro; Ijäs, Markku: HCK:n pelaaja-arvioinnit 2013–2014: Playoff-unelma toteutui *Jatkoaika.com*.  6.5.2014. Jatkoaika r.y. Viitattu 26.5.2014.
17. ↑  Tommi Laineen suunnaksi Kiiruna *Jatkoaika.com*.  29.7.2014. Jatkoaika r.y. Viitattu 22.2.2015.
18. ↑  Tommi Laine palaa Turkuun *Jatkoaika.com*.  16.2.2015. Jatkoaika r.y. Viitattu 22.2.2015.
19. ↑  Suomalaispelaajien erikoinen virta Iso-Britanniaan jatkuu *suomikiekko.com*.  25.9.2015. Nordic Sport Media. Viitattu 27.11.2015.
20. ↑  KADERNEWS – AHL *facebook.com*.  28.6.2016. EC Die Adler Kitzbühel. Viitattu 15.10.2017. (saksaksi)
21. ↑  Wigham, Cathy: Tommi Laine makes Hull Pirates' return *hulldailymail.co.uk*.  24.12.2016. Hull Daily Mail.  Arkistoitu 24.12.2016. Viitattu 24.12.2016. (englanniksi)
22. ↑  Eisbären besetzen auch zweiten Legionärsposten mit Finnen! *ek-zellereisbaeren.at*.  26.5.2017. Eishockeyklub "die Eisbären" Zell am See. Viitattu 15.10.2017. (saksaksi)